
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 203 
                                                            din 19 decembrie 2024
            privind preluarea, prelungirea şi modificarea unor contracte de închiriere 

Consiliul Local al Municipiului Sighişoara, întrunit în ședință ordinară,


Luând act de proiectul de hotărâre, înregistrat cu nr. 37.958/03.12.2024 şi la Consiliul Local Sighișoara cu nr. 39.366/13.12.2024, de referatul de aprobare, înregistrat cu nr. 37.960/03.12.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;


Având în vedere cererea, înregistrată la Municipiul Sighișoara cu nr. 32.431/15.10.2024, formulată de domnul Ismană Constantin, prin care se solicită preluarea contractului de închiriere a terenului situat în Sighișoara, str. Nicolae Iorga nr. 21, aferent ap. I/II din imobilul achiziționat de la foștii proprietari ai construcției, Anghelovici Gabriel și Anghelovici Marioara - Onorița, conform contractului de vânzare încheiat la Biroul Individual Notarial Melinte Oana și autentificat cu încheierea de autentificare nr. 894 din 09.08.2024, precum și prelungirea contractului de închiriere nr. 356/2005 având ca obiect terenul situat în Sighișoara, str. Nicolae Iorga nr. 21, aferent apartamentului deținut de solicitant din imobil;


Având în vedere contractul de închiriere nr. 426/2005, așa cum a fost modificat și completat prin actele adiționale nr. 1/08.12.2009, nr. 2/29.12.2014 și nr. 3/20.12.2019, având ca obiect terenul în suprafață de 234 mp., situat în municipiul Sighișoara, str. Nicolae Iorga nr. 21, aferent apartamentului proprietatea chiriașului terenului, cu destinația de curte și grădină, alte terenuri, încheiat între Municipiul Sighișoara, în calitate de proprietar/administrator, și domnul Anghelovici Gabriel, în calitate de chiriaș;


Având în vedere contractul de închiriere nr. 356/2005, așa cum a fost modificat și completat prin actele adiționale nr. 1/08.12.2009, nr. 2/29.12.2014 și nr. 3/20.12.2019, încheiat între Municipiul Sighișoara, în calitate de proprietar/administrator, și domnul Ismană Constantin, în calitate de chiriaș, având ca obiect terenul în suprafață de 184 mp., situat în municipiul Sighișoara, str. Nicolae Iorga nr. 21, aferent apartamentului proprietatea chiriașului terenului, cu destinația de teren arabil, care expiră la data de 31.12.2024;


Văzând înscrierile din Cartea Funciară nr. 51392 Sighișoara (C.F. vechi: 4922, nr. top.: 1170, 1171), nr. cad. 51392, cu referire la imobilul – teren care face obiectul contractelor de închiriere nr. 356/2005 și nr. 426/2005, modificate și completate prin acte adiționale;


Ținând cont de clauza din contractele de închiriere care prevede că, la expirarea termenului, proprietarul/administratorul poate prelungi contractul, respectiv clauza potrivit căreia prețul închirierii va fi calculat conform actelor normative în vigoare și indexat în funcție de rata inflației, precum și de clauza referitoare la tacita relocațiune;


Având în vedere faptul că imobilul de natură teren, care face obiectul celor două contracte antemenționate, este situat în intravilanul municipiului Sighișoara și este cuprins în listele de inventar ale Municipiului Sighișoara – domeniul privat, cu nr. inventar: 52.166;


Având în vedere că, prin prelungirea, preluarea și modificarea contractelor de închiriere nr. 356/2005 și nr. 426/2005, planurile de sistematizare nu sunt afectate, iar bugetul local beneficiază de venituri suplimentare;

Având în vedere prevederile art. 555 - 566 și art. 1777 - 1823 din Legea nr. 287/2009 privind Codul civil, republicată, cu modificările și completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare;
Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;
Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 37.961/03.12.2024 prin care se propune preluarea, prelungirea şi modificarea unor contracte de închiriere;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

        H O T Ă R Ă Ş T E:

  Art. 1. (1) Se aprobă preluarea contractului de închiriere nr. 426/2005, așa cum a fost modificat și completat prin actele adiționale nr. 1/08.12.2009, nr. 2/29.12.2014 și nr. 3/20.12.2019, având ca obiect terenul în suprafață de 234 mp., situat în municipiul Sighișoara, str. Nicolae Iorga nr. 21, aferent apartamentului proprietatea chiriașului terenului, domnul Anghelovici Gabriel, cu destinația de curte și grădină, alte terenuri, de către domnul Ismană Constantin, ca urmare a dobândirii dreptului de proprietate asupra apartamentului situat în Sighișoara, str. Nicolae Iorga nr. 21, înscris în C.F. nr. 51392-C1-U8 Sighișoara, sub nr. top. 51392-C1-U8, de la actualul chiriaș al terenului, domnul Anghelovici Gabriel și de la soția acestuia Anghelovici Marioara - Onorița.


(2) Se aprobă prelungirea contractului de închiriere nr. 356/2005, așa cum a fost modificat și completat prin actele adiționale nr. 1/08.12.2009, nr. 2/29.12.2014 și nr. 3/20.12.2019, potrivit clauzelor contractuale, încheiat între Municipiul Sighișoara și Ismană Constantin, având ca obiect terenul în suprafață de 184 mp., situat în municipiul Sighișoara, str. Nicolae Iorga nr. 21, cu destinația teren arabil.


Art. 2. (1) Date fiind prevederile art. 1 și faptul că, în urma operațiunilor realizate potrivit prevederilor art. precedent, contractele de închiriere nr. 426/2005 și nr. 356/2005 vizează același chiriaș, în persoana domnului Ismană Constantin și același imobil de natură teren situat în municipiul Sighișoara, str. Nicolae Iorga nr. 21, se va proceda la încheierea unui singur contract pentru acest imobil de natură teren, situat în municipiul Sighișoara, str. Nicolae Iorga nr. 21, înscris în C.F. nr. 51392 Sighișoara (C.F. vechi: 4922, nr. top: 1170, 1171), prin care se vor reglementa toate drepturile și obligațiile părților.


(2) Date fiind cele de mai sus, se aprobă și majorarea suprafeței terenului închiriat la suprafața de 633 mp., în scopul reflectării realității fizice a terenului ocupat, conform C.F. nr. 51392 Sighișoara, care indică noua delimitare a terenului și a suprafeței acestuia.

  (3) Noul contract de închiriere ce se va încheia potrivit prevederilor art. 2 alin. (1) din prezenta va intra în vigoare la data de 01.01.2025 și va reglementa toate drepturile și obligațiile părților pe întreaga perioadă de valabilitate a acestuia, inclusiv aspectele referitoare la majorarea suprafeței terenului închiriat și la utilizarea acestuia. 

  (4) Durata noului contract de închiriere este de 5 (cinci) ani, începând cu data de 01.01.2025, cu posibilități de prelungire, conform contractului.


Art. 3. Cu data adoptării prezentei hotărâri, orice dispoziţii contrare se abrogă.

Art. 4. În situația în care, pentru contractul de închiriere ce se va încheia potrivit prevederilor art. 2 alin. (1) din prezenta, se impune actualizarea chiriei raportat la prevederile legale aplicabile în materie, în vigoare la data încheierii lui, se vor aplica dispozițiile acestora, în funcție de destinația obiectului contractului de închiriere și va fi indexată cu indicele de inflaţie anual.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică, Serviciul Impozite, Taxe şi Executare Creanţe – Direcția Economică și Compartimentul Juridic din cadrul Municipiului Sighişoara.
Art. 6. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 



PREŞEDINTE DE ŞEDINŢĂ,
  

                 Gall Ernő
                                                                                                    Contrasemnează pentru legalitate
                                    SECRETARUL GENERAL al municipiului,

                                                         Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Secretar General;
  1 ex. Arhitectul Șef;
  1 ex. Direcţia Arhitect Șef;
  4 ex. Compartimentul Administrarea Domeniului Public și Privat – Direcția Arhitect Șef;
  1 ex. Compartimentul Buget, Contabilitate, Salarizare – Direcția Economică;
  1 ex. Serviciul Impozite, Taxe și Executare Creanțe – Direcția Economică;
  1 ex. Compartimentul Juridic.
14 ex.  
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 203/19.12.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


